Gæta þarf að hjólafærð og ástandi reiðskjóta sinna Töluverð aukning er á umferð hjólandi vegfarenda nú þegar farið er vora . Eftir rúma viku má búast við enn meiri aukningu þegar átakið hjólað í vinnuna hefst 6. maí . Ekki eru allir hjóla - og göngustígar þó tilbúnir fyrir þessa umferð þar sem víða er mjög mikill sandur eftir veturinn . Sandurinn er varasamur því hætta er á að hjólreiðamenn renni til í honum , sér í lagi í beygjum og ef hraði er mikill . Á hverju vori koma nokkrar tilkynningar til tryggingafélaga þar sem eignatjón og / eða slys á fólki á sér stað þegar viðkomandi renna til í sandi . „ Mikilvægt er að hjólreiðafólk sé meðvitað um þessar aðstæður og að sveitarfélög leitist við að hreinsa stíga eins hratt og kostur er , “ segir í tilkynningu frá tryggingafélaginu VÍS . Þá segir að til að auka öryggi enn frekar sé gott að yfirfara reiðhjól eftir veturinn . Athuga hvort gírar , bremsur og stilling á hjólagrind sé rétt . Fara yfir dekkin og loftþrýsting þeirra . Skoða aldur hjálms , tryggja að stillingar hans séu réttar og síðast en ekki síst muna að hann ! Einnig er mikilvægt að tryggja sýnileika sinn með áberandi fatnaði og fara eftir umferðarlögunum .